રાજ્યમાં સૌથી વધુ વરસાદ રાજકોટ જિલ્લામાં, બીજા ક્રમે તાપી તો ડાંગ સહિત જૂનાગઢમાં પણ સારો વરસાદ - News n Feeds
Home Gujarati રાજ્યમાં સૌથી વધુ વરસાદ રાજકોટ જિલ્લામાં, બીજા ક્રમે તાપી તો ડાંગ સહિત...
રાજ્યમાં સૌથી વધુ વરસાદ રાજકોટ જિલ્લામાં, બીજા ક્રમે તાપી તો ડાંગ સહિત જૂનાગઢમાં પણ સારો વરસાદ
ચોમાસાના પ્રારંભમાં મેઘરાજાએ ગુજરાતના અનેક જિલ્લાઓમાં ધોધમાર બેટિંગ કરી હતી. પરંતુ બાદમાં રાજ્યના અમુક જિલ્લાઓને બાદ કરતા મોટાભાગના ગુજરાતમાં વરસાદી ઝાપટા પડ્યાં હતા. હવામાન વિભાગ પણ આગાહી કરી રહ્યું છે કે, રાજ્યમાં હાલ કોઇ સિસ્ટમ સક્રિય નથી અને અમુક વિસ્તારોમાં સામાન્ય વરસાદ વરસી શકે છે. વરસાદ નહીં પડવાના કારણે વાતાવરણ ઉકળાટભર્યું બન્યું છે. જોકે રાજકોટ, જૂનાગઢ, સુરત, વલસાડ,ગીર-સોમનાથ અને નવસારી જિલ્લાના અનેક વિસ્તારોમાં હળવોથી ભારે વરસાદ પડ્યો છે. ખાસ કરીને રાજકોટ જિલ્લામાં ધોધમાર વરસાદ વરસ્યો છે. રાજકોટના ગોંડલમાં 4 ઇંચથી વધુ વરસાદ પડતાં શહેરના માર્ગો પણ નદી વહેતી હોય તેવા દ્રશ્યો સર્જાયા છે અને દુકાનો પણ પાણી ભારાયા હોવાના અહેવાલ છે.
દક્ષિણ ગુજરાતમાં સુરત, વલસાડ, નવસારી જિલ્લામાં વરસાદ નોંધાયો છે. જોકે સૌથી વધુ વરસાદ સુરત જિલ્લામાં પડ્યો છે. સુરત જિલ્લાના અનેક વિસ્તારોમાં ઝાપટાંથી લઇને ધોધમાર વરસાદ પડ્યો છે. સુરતના માંગરોળ ચોર્યાસી, સુરત શહેર અને ઓલપાડમાં વરસાદ પડ્યો છે. જેમાં સૌથી વધારે વરસાદ માંગરોળમા 20 અને ચોર્યાસીમાં 19 mm વરસાદ નોંધાયો છે. વલસાડ જિલ્લામાં વાપીમાં 20 mm વરસાદ નોંધાયો છે. નવસારી જિલ્લામાં ગણદેવી, ખેરગામ, ચીખલી, નવસારીમાં વરસાદ નોંધાયો છે. નવસારીમાં 15 mm વરસાદ પડતાં વાતાવરણમાં ઠંડક પ્રસરી છે. ડાંગના આહવામાં 32 mm વરસાદ, તાપીના સોનગઢમાં 45 mmનોંધાયો છે.
Previous articleઅલંગ શીપ બ્રેકિંગ યાર્ડમાં બિહારના અને ફિલિપાઇન્સના 2-2 ક્રૂ મેમ્બરનો રિપોર્ટ પોઝિટિવ આવ્યો
Next articleઅત્યાર સુધીના સૌથી વધુ નવા 217 કેસ સાથે કુલ 5055 કેસ થયાઃ મહિધરપુરાના હીરાબજારને ક્લસ્ટર તરીકે જાહેર કર્યું
Kareena and Karisma Kapoor's Throwback Pic Breaks the Internet, Vignesh Shivan Reveals Family Plans...